ตำบลนางาม (อำเภอเสลภูมิ)

นางาม เป็นตำบลหนึ่งของอำเภอเสลภูมิ จังหวัดร้อยเอ็ด

 ประวัติ 
แต่เดิมตำบลนางามรวมอยู่ในตำบลขวาว และได้มีการขอแยกตำบลออกมาเป็นตำบลนางาม ในปี พ.ศ. 2494 โดยมีนายเครื่อง วรรณพฤกษ์ ซึ่งขณะนั้น ได้ดำรงตำแหน่งกำนันตำบลขวาว และ นายวิเศษ โพธิษา เป็นบุคคลที่มีบทบาทในการแยกออกมาเป็นตำบลนางามเพราะเห็นว่าประชากรในตำบลขวาวมีมากขึ้นเห็นสมควรแยกออกมาตั้งตำบลใหม่ และได้รับการประสานงานจาก นายอาจ สัตนาโค ซึ่งขณะนั้น ดำรงตำแหน่งปลัดอำเภอเสลภูมิ เป็นบุคคลช่วยในการประสานเพื่อแยกออกมาเป็นตำบลนางาม และเป็นบุคคลที่ตั้งชื่อว่า ตำบลนางาม เพราะทำนาได้ผลผลิตดี มีนาข้าวที่งามกว่าตำบลอื่น ๆ และนายเครื่อง วรรณพฤกษ์ ก็ได้รับการแต่งตั้งให้เป็นกำนันตำบลนางามคนแรก ส่วนตำบลขวาวได้แต่งตั้ง นายแก้ว สาระบิล เป็นกำนันตำบลขวาวแทน นายเครื่อง วรรณพฤกษ์ ในตอนแรกนั้นมีทั้งหมด 11 หมู่บ้าน 
 พ.ศ. 2510 บ้านกุดแข้ มีประชากรเพิ่มมากขึ้นจึงได้แยกบ้านกุดแข้ออกเป็น 2 หมู่ คือหมู่ที่ 12 
 พ.ศ. 2524 ได้แยกบ้านกุดเรือออกเป็น 2 หมู่ คือหมู่ที่ 13
 พ.ศ. 2528 ได้แยกบ้านโพธิ์ชันออกเป็น 2 หมู่ คือหมู่ที่ 14
 วันที่ 16 สิงหาคม 2544 ได้แยกบ้านพันขางออกเป็น 3 หมู่ คือหมู่ที่ 15 และได้แยกบ้านโพธิ์ชันออกเป็น 3 หมู่ คือหมู่ที่ 16ประวัติความเป็นมาของตำบลนางาม องค์การบริหารส่วนตำบลนางาม

 ที่ตั้งและอาณาเขต 
ตำบลนางามมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลขวาว และตำบลนาเลิง
 ทิศตะวันออก ติดต่อกับตำบลดู่ทุ่ง และตำบลค้อเหนือ (อำเภอเมืองยโสธร จังหวัดยโสธร)
 ทิศใต้ ติดต่อกับตำบลโพธิ์ใหญ่ (อำเภอพนมไพร)
 ทิศตะวันตก ติดต่อกับตำบลโพนเมือง ตำบลบ้านแจ้ง และตำบลหน่อม (อำเภออาจสามารถ)

 การแบ่งเขตการปกครอง 
 การปกครองส่วนภูมิภาค 
ตำบลนางามแบ่งพื้นที่การปกครองออกเป็น 16 หมู่บ้าน

 หมู่ที่ ชื่อหมู่บ้าน อักษรโรมัน ประชากร (คน) บ้าน (หลัง) 1 โนนโพธิ์ Non Pho 587 166 2 กุดแข้ Kut Khae 660 147 3 พันขาง Phan Khang 318 87 4 พันขาง Phan Khang 366 91 5 โพธิ์ชัน Pho Chan 469 142 6 โพธิ์ตาก Pho Tak 473 141 7 กุดเรือ Kut Ruea 515 131 8 สำโรง Samrong 508 100 9 หนองจอก Nong Chok 300 74 10 น้ำเที่ยง Nam Thiang 605 162 11 นาเรียง Na Riang 451 99 12 กุดแข้ Kut Khae 718 165 13 กุดเรือ Kut Ruea 438 132 14 โพธิ์ชัน Pho Chan 442 134 15 พันขาง Phan Khang 375 96 16 โพธิ์ชัน Pho Chan 380 145 รวม 7,605 2,012
 ข้อมูลปี 2565รายงานสถิติจำนวนประชากรและบ้าน พ.ศ. 2565 จังหวัดร้อยเอ็ด กรมการปกครอง

 การปกครองส่วนท้องถิ่น 
ท้องที่ตำบลนางามทั้งหมดอยู่ในเขตการปกครองขององค์การบริหารส่วนตำบลนางาม

 อ้างอิง 

นางาม
นางาม